पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। मध्यप्रदेश के राज्यपाल रामनरेश यादव ने कांग्रेस के वरिष्ठ नेता विद्याचरण शुक्ल के निधन पर गहन शोक व्यक्त किया है। श्री यादव ने अपने शोक संदेश में कहा है कि श्री शुक्ल के निधन से देश ने एक सुदीर्घ राजनीतिक अनुभवों का धनी और प्रखर व्यक्तित्व को खो दिया है।
श्री यादव ने स्व.श्री शुक्ल का पुण्य स्मरण करते हुए कहा कि श्री शुक्ल ने केन्द्रीय जलसंसाधन मंत्री के रूप में मेरे आग्रह पर मेरे पैतृक जिले आजमगढ़ के निकट प्रतिवर्ष घाघरा नदी की बाढ़ से होने वाले नुकसान और बेघर होने वाले लोगों के पुनर्वास के लिए स्वयं उस वक्त के जाने माने भूगर्भ शास्त्रियों के साथ स्थल निरीक्षण किया था और उनकी रिपोर्ट के आधार पर केन्द्र सरकार द्वारा ढ़ाई करोड़ रुपए स्वीकृत किए गए थे। इससे बांध की मरम्मत और बेघरों के लिए आवास की व्यवस्था सम्भव हो सकी थी। राज्यपाल ने कहा है कि स्व.विद्याचरण शुक्ल ऐसे राजनीतिज्ञ थे, जो राजनीति की नई पीढ़ी के लिए सदैव प्रेरणा स्त्रोत रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn